। इसका अर्थ यह है कि सुख और पवित्रता जीवन की वस्तु नही रही, मरने के बाद ही वह मिलती है । यह साधक जीवन की सबसे बडी भूल है । जीवन-शुद्धि एक नकद धर्म है, वह उधार की वस्तु नही है । अध्यात्म शास्त्र का कथन है, कि इन्सान की जिन्दगी के हर श्वास मे स्वर्ग और मोक्ष का आनन्द लिया जासकता है । अहता और ममता के बन्धनो से परे रहना ही वस्नुत जीवन का परम आनन्द एव परम सुख है । जीते जी जीवन मे मुक्त रहना, यही अध्यात्मवादी दर्शन की विशेषता है, यही अध्यात्म जीवन की साधना है । क्योकि हमारी साधना जीवन की साधना है, मरण की साधना नही । मरणोत्तरकाल में ही यदि मोक्ष मिलता है, तो कौन वडी बात है ? जीवित दशा मे ही मुक्त होना, यही कला अव्यात्मवादी दर्शन सिखाता है । जो जीवन्मुक्त होता है, वही वस्तुत विदेह-मुक्त भी हो सकता है। शरीर के छूट जाने पर ही मुक्ति होती है, यह कहना बिलकुल गलत है । यदि शरीर से छूटने मात्र को ही मुक्ति कहा जाए, तब तो एक पशु को भी मुक्ति मिल सकती है । अत देह का परित्याग ही मोक्ष नही है । देह की आसक्ति और वासना के वन्धन को छोडना ही मुक्ति है । यदि समाज मे रहते हैं, तो समाज से अलग हो जाना मुक्ति नही है । उसमे रहते हुए भी निर्लिप्त रहना ही सच्ची मुक्ति है । कमल कीचड मे रहता है, वही वढता और विकास पाता है, परन्तु उस पर कीचड का और जल का कुछ भी प्रभाव नही पडता । उसमे रहकर भी वह । उससे सर्वथा मुक्त रहता है । यदि साधक की भी यही स्थिति हो, तो फिर किसी प्रकार की चिन्ता की आवश्यकता नहीं । कमल बनकर रहने की कला यदि आ गई, तो फिर किसी भी प्रकार का भय नही रहता । फिर समाज, राष्ट्र और जगत् साधक का कुछ विगाड नही सकते । ससार मे तुगं रहो, इसमे कोई बुराई की बात नही है । ससार तुम्हारे मन मे न रहने पाए, इस बात क